Að mínu mati er tvennt ólíkt að hafa virka boðun inn í sjálfu skólastarfinu og kennslunni og svo að bjóða kirkjustarf sem valkost meðal annarra að skóla loknum í frístundaheimilum . Ef sá valkostur er tekinn út , er verið að gefa þau skilaboð til barnanna og samfélagsins alls að kirkjan sé óeðlileg og utangátta . Kirkjan var einn af valmöguleikum og ég minnist þess aldrei á þeim þremur árum sem ég vann við þessa kirkju að nokkur vandamál hafi komið upp í þessu samstarfi . Samstarf við frístundaheimilið var gott og við skólann að auki , en við fengum að kynna starfið og senda skráningarmiða heim án vandkvæða á sama hátt og ég hygg að mörg íþróttafélög og aðrir tómstundaaðilar fá að gera . Er ekki um að ræða stigsmun á aðstöðu , hvort að um sé að ræða boðun inni í skólastarfi eða kirkjustarf sem valkost inn í frístundaheimilum skólanna . Sálfræðiþjónustan er góð og gild og ég er ekki á nokkurn hátt að gera lítið úr þeirri þjónustu , hún vinnur meira með áföll til lengri tíma , en ég kemst ekki hjá því að velta fyrir mér hvort að þessi þjónusta geti algjörlega tekið yfir sorgar - sálgæsluhlutverk presta . Umræðan um þessi mál er eitthvað sem þarf að takast á við á heiðarlegan og opinskáan hátt og það þarf að taka þessi mál fyrir af alvöru vegna þess að þau snerta okkur sjálf , hverju við trúum í lífinu og hvernig við viljum sjá samfélagið okkar . Þetta innlegg mitt er eitt af mörgum sjónahornum á erfitt og oft sársaukafullt málefni . Það er von mín að það verði hægt að komast að niðurstöðu þannig að allir hópar fari sáttir frá borði . Það getur ekki verið tilraun til sátta að senda einn hóp samfélagsins svona algjörlega út af , eins og nú stendur til að gera í Reykjavík , ef þessar nýju tillögur ná fram að ganga .